open-index/open-wikipedia-markdown huggingface dataset:
High on Life

**High on Life** on hollantilaisen DJ-tuottaja Martin Garrixin kappale. Kappale sisältää myös laulaja Bonnin esittämiä sanoja ja sen julkaisi STMPD RCRDS singlenä 29. heinäkuuta 2018.  Kappaleen ovat sanoittaneet Garrixin itsensä lisäksi Giorgio Tuinfort, Kristoffer Fogelmark sekä Albin Nedler ja sen tuottivat Matisse & Sadko, Garrix sekä Tuinfort.

## Lähteet
Kuussalon Kaarina

**Kuussalon Kaarina** on Kangasalla perimätietona kerrottu tarina 1600-luvulla Kuussalon kylässä asuneesta Kaarinasta, talonpoikaisnaisesta, johon nuori aatelismies oli rakastunut. Miehen suku kuitenkin juonitteli naisen noidaksi ja Kaarina joutui mestattavaksi. Kaarina ilmoitti ennen kuolemaansa, että mestauskivi tulisi vuotamaan verta todisteena hänen syyttömyydestään. Tarinan mukaan mestauskivi on muurattuna 1760-luvulla rakennetun Kangasalan kirkon vasemman takasivustan seinään. Tarua osaltaan heijastelee myös Kangasalan vaakuna, jossa on seitsemän punaista pisaraa symboloimassa verta vuotavaa kiveä.

Kuussalon Kaarinan tarinaa popularisoi myös balladi, joka sävellettiin Oskar Uotilan (s. 1853, k. 1903) vuonna 1890 laatimaan runoon Kaarinan verihttps://fi.wikisource.org/wiki/Kaarinan_veri_(1911). 

## Lähteet
Anywhere

**Anywhere** on brittiläisartisti Rita Oran kappale. Sen julkaisi Atlantic Records UK artistin Phoenix-studioalbumin toisena singlenä 20. lokakuuta 2017. Kappaleen ovat sanoittaneet Ali Tamposi, Brian Lee, Nick Gale ja Ora sekä sen tuottajat Alesso, Andrew Watt ja Sir Nolan. Kappale on haikea dance-pop ja electropop rakkauslaulu, joka kertoo eskapismista. Aikakauslehti The Guardian valitsi "Anywheren" viikon kappaleeksi. Kappale saavutti Britannian singlelistan toisen sijan, joka tekee siitä Oran yhdennentoista kyseisen listan kymmenen parhaan joukkoon sijoittuneen kappaleen. Kappaleelle on tehty myös Declan Whitebloomin ohjaama musiikkivideo, jolla nähdään Ora lukuisissa kohteissa ympäri New York Cityä.

## Lähteet
Heilurikello

**Heilurikello** on kello, jonka käynninsäätimenä toimii heiluri.

Heilurin toimintaperiaatteen keksi Galileo Galilei, tarinan mukaan opiskeluaikoinaan Pisassa vuonna 1582. Galileo oivalsi, että heilurista saataisiin mekaaniseen kelloon hyvä käynninsäädin, sillä sen liike oli säännöllinen. Ensimmäisen heilurikellon suunnitteli ja rakennutti Galileon työn pohjalta vuonna 1657 Christiaan Huygens. Hänen heilurikellonsa oli tarkin kello, joka siihen asti oli nähty, ja sen tarkkuus oli luultavasti yksi minuutti päivässä. Ensimmäisen ankkurikäynnillä käyvän kellon teki Joseph Knibbin vuonna 1670. Ankkurikellossa on ankkuria muistuttavia varsia, jotka mahdollistavat huomattavasti aiempaa pienemmän heilurin heilahduksen. Siihen asti heiluri oli heilahtanut 90 astetta, mutta nyt heilahdus saatiin pienennettyä 12 asteeseen, mikä teki mahdolliseksi pitkän heilurin mahduttamisen kaappikellon sisään.

Sähköä alettiin käyttää heilurin työntämiseen ja kellon pyörittämiseen 1830-luvulta alkaen. Saksalainen laitevalmistaja Sigmund Riefler patentoi vuonna 1889 uuden käyntimekanismin, jossa heilurin heilumisesta vastaava sykäys oli heiluria tukevan joustavan metallihihnan vastuulla. Riefler-kellon tarkkuus oli 10 millisekuntia/päivä.

## Lähteet
* 
### Viitteet

## Aiheesta muualla
Pretty Baby

**Pretty Baby** on Louis Mallen tuottama ja ohjaama yhdysvaltalainen draamaelokuva vuodelta 1978. 1900-luvun alun lapsiprostituoidusta kertovan elokuvan on käsikirjoittanut yhdessä ohjaajan kanssa Polly Platt. Tarina perustuu historiallisiin tapahtumiin, ja pohjana on käytetty Al Rosen kirjaa *Storyville, New Orleans: Being an Authentic Account of the Notorious Redlight District*. Pääosia näyttelevät Brooke Shields, Keith Carradine ja Susan Sarandon.

## Juoni
Valokuvaaja E. J. Bellocq (Carradine) ottaa vuoden 1917 New Orleansissa malleikseen prostituoidun (Sarandon) ja tämän 12-vuotiaan tyttären (Shields). Bellocq kiinnostuu tyttärestä myös seksuaalisesti ja menee tämän kanssa naimisiin.

## Vastaanotto
Elokuva aiheutti aiheensa takia kohua ympäri maailmaa, ja muun muassa Kanadassa sen esittäminen kiellettiin kokonaan. *Pretty Baby* sai Oscar-ehdokkuuden musiikistaan. Cannesissa se oli ehdolla Kultaisen palmun saajaksi ja palkittiin teknisellä Grand Prix’llä.

Elokuvaa esitettiin Suomessa aluksi maaseututeattereissa, ja se sai Suomen-ensi-iltansa Jalasjärven Kinossa 30. heinäkuuta 1978.

*Helsingin Sanomien* Matti Salo arveli *Pretty Babyn* olevan siihenastisen amerikkalaisen elokuvan rehellisin prostituution kuvaus, järkiperäinen ”miehen elokuva”. Toisaalta hän sanoi Mallen käyttävän historiallista henkilöä, valokuvaaja E. J. Bellocqia (1873–1949), tirkistelynsä verukkeena. Helena Ylänen piti elokuvaa visuaalisesti komeana epookkikuvauksena, joka ei kuitenkaan ulotu ihmisten sisälle juuri lainkaan. *[[Video-opas|Video-oppaassa]]* vuodelta 1994 Kati Sinisalo harmitteli elokuvan hukkaavan hyvän aiheensa ja tarjoavan lähinnä hyvää musiikkia (Jerry Wexler) ja hienoa kuvausta (Sven Nykvist). Hän antoi elokuvalle kaksi tähteä viidestä, joka vastaa sanallista arviota ”keskinkertainen”.

*[[The New York Times]]in* kriitikot valitsivat *Pretty Babyn* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Lokku

**Lokku** on vuonna 2014 perustettu popyhtye, jonka kotipaikka on Vantaa. Yhtyeen perustajana voidaan pitää yhtyeen kitaristi/lauluntekijä Vesa Ovaskaista. Yhtyeeseen kuuluvat laulaja Kristiina Weckman, kitaristi Vesa Ovaskainen, kosketinsoittaja Juho Keränen, basisti Tommi Wehmas ja rumpali Jari Salminen.

Yhtye on julkaissut seitsemän singleä ja yhden remixin. Yhtyeen toinen single Meidän maa nousi Radio Suomipopin PopTop10-kisassa kaikkien aikojen listalla 2. sijalle . Menneet taakse jää oli Radio Suomen soitetuimpien listalla 18. sijalla.

Musiikillisessa tuotannossa on ollut mukana myös Jyri Sariola, joka on tehnyt yhteistyötä ja tuottanut useiden kotimaisten yhtyeiden ja artistien musiikkia.

Lokku on julkaissut myös kaksi musiikkivideota. Ensimmäisessä Älä luovuta -videollaon mukana Alina Tomnikov. Videolla esiintyy myös Marja Salo.

Toisessa musiikkivideossa Yöhön Kadotaanon mukana Mailis Penttilä. Toisena päätähtenä on Rosanna Kulju,

## Julkaisut
* 

Julkaistut singlet: 

## Lista- ja muut sijoitukset

## Lähteet

## Aiheesta muualla
* Lokun VEVO-kanava YouTubessa
* Lokku Yle Areenassa.
* Lokku last.fm.
* Lokku Shazam .
Juha Huhtamäki

**Juha Kustaanpoika Huhtamäki** (o.s. **Passinen**, joko 9. heinäkuuta tai 19. heinäkuuta 1841 Kauhava &ndash; 23. marraskuuta 1933 Alahärmä) oli suomalainen maanviljelijä, joka tunnettiin ns. kymmenentenä Härmän häjynä. Tuli Alahärmän Huhtamäkeen vävyksi. Samuli Paulaharjun vuonna 1930 valokuvaamissa Huhtamäen kasvoissa oli vielä 90-vuotiaanakin puukonviiltojen jälkiä.

Laulun mukaan Isontalon Antti oli ensimmäinen (Alahärmästä) ja Rannanjärvi oli toinen (Antti myöskin, Ylihärmästä). Toisen lauluversion mukaan Pukkilan Jaska (Kauhavalta) oli kolmas samanmoinen. Toisen version mukaan sen sijaan Huhtamäen Hullu-Jussi oli kolmas samanmoinen.

4.8.1867 paloi ”Hullu-Jussi” Huhtamäen talo. Neljä päivää myöhemmin tuhoutui Juha Katajamäen tilan päärakennus. Talot oli vakuutettu hyvästä arvosta, ja kumpikin isäntä kuului Anttien joukkoihin. Polttajat ja vakuutuspetos jäivät kuitenkin todistamatta.

## Lähteet
I Like It (Cardi B:n, Bad Bunnyn ja J Balvinin kappale)

**I Like It** on yhdysvaltalaisräppäri Cardi B:n kappale, jolla esiintyy myös puertoricolaisartisti Bad Bunny sekä kolumbialaisartisti J Balvin. Kappaleen julkaisi Atlantic Records räppärin Invasion of Privacy-debyyttistudioalbumin neljäntenä singlenä 25. toukokuuta 2018. Kappaleen ovat sanoittaneet itse esiintyjien lisäksi Jordan Thorpe sekä Klenord Raphael ja sen tuottivat J. White, Tainy, Craig Kallman sekä Invincible. "I Like It" on latinalainen trap-kappale joka sisältää trap-salsabiitin sekä lainauksen Pete Rodriguezin kappaleesta "I Like It Like That". Kappaleesta tuli kaupallinen menestys noustuaan muun muassa Yhdysvaltain Billboard Hot 100-listan ensimmäiselle sijalle, joka on räppärin toinen kyseisen listan kärkeen päässyt single. Tämä tekee Cardi B:stä historian ensimmäisen naisräppärin jolla on kaksi tai useampi kappale päässyt Billboard Hot 100-listan kärkeen. Tämä oli samalla Bad Bunnylle sekä J Balvinille ensimmäinen samaisen listan kärkeen päässyt kappale. "I Like It" pääsi myös kymmenen parhaan joukkoon Espanjassa, Britanniassa, Kanadassa, Portugalissa, Slovakiassa, Sveitsissä ja Uudessa-Seelannissa.

## Lähteet
Bodak Yellow

**Bodak Yellow** on yhdysvaltalaisräppäri Cardi B:n sanoittama ja nauhoittama kappale. Sen julkaisi Atlantic Records räppärin Invasion of Privacy-studioalbumin ensimmäisenä singlenä 16. kesäkuuta 2017. Kappale on saanut vaikutteita yhdysvaltalaisräppäri Kodak Blackin kappaleesta "No Flockin" jota "Bodak Yellow" myös interpoloi. Kappale nousi Yhdysvaltain Billboard Hot 100-listan ensimmäiselle sijalle kolmeksi viikoksi, joka tekee Cardi B:stä kaikkien aikojen viidennen kyseisen listan kärkisijaa hallinneen naisräppärin sekä kaikkien aikojen toisen naisräppärin joka on hallinnut kärkisijaa soolokappaleella Lauryn Hillin kappaleen "Doo Wop (That Thing)" jälkeen joka saavutti vastaavan saavutuksen vuonna 1998. Kappaleelle on tehty myös Picture Perfectin ohjaama musiikkivideo, joka kuvattiin Dubaissa ja julkaistiin 24. kesäkuuta 2017. "Bodak Yellow" sai ehdokkuuksia 60:ssä Grammy palkintogaalassa kategorioissa "Paras rap-esitys" ja "Paras rap-kappale". Kappale voitti "Vuoden single" palkinnon Vuoden 2017 BET Hip Hop Awardsissa.

## Lähteet
Muuramen sosiaali- ja terveysasema

**Muuramen sosiaali- ja terveysasema** (ent. Muuramen terveyskeskus) Muuramen keskustassa, Päijänteen länsirannan lähellä toimiva Keski-Suomen hyvinvointialueen ylläpitämä sosiaali- ja terveysasema.

Sosiaali- ja terveysaseman lähistöllä sijaitsee muun muassa palvelutalo Koskikoti, Muuramen virastotalo ja Muuramen paloasema.

Sosiaali- ja terveysasemalla on lääkärin ja hoitajan vastaanotto, hoitotarvikepalvelu, suun terveydenhuolto, neuvola, kuntoutus, mielenterveys- ja päihdepalvelut. Sen yhteydessä toimii terveyskeskussairaala.  Asemalla on arkisin Fimlabin näytteenotto.  

Lääketieteen opiskelijayhdistyksiä edustava Suomen Medisiinariliitto palkitsi Muuramen terveyskeskuksen vuosina 2022 ja 2023 "Kandiystävällinen terveyskeskus" -tunnustuksilla.

## Lähteet

## Aiheesta muualla
*Keski-Suomen Sairaala Nova, päivystys
GAM-63 RASCAL

Bell Aircraft **GAM-63 RASCAL** (, suom. *Hulttio*, *Hulivili*) oli yhdysvaltalainen, niin sanottu Stand-Off -tyypin (ilmasta maahan) ydinohjus. Rascal-ohjus laukaistiin ainoastaan pommikoneista, ja se oli yksistään SAC:n (Yhdysvaltain strategiset ilmavoimat) käytössä. Näistä tulivat kysymykseen B-50, B-47 sekä B-36 -tyyppien raskaat pommituskoneet. Ohjuksen nesteraketti oli yksivaiheinen. Se toi 1.6 Machin ylisoonisen nopeuden. Lakikorkeus oli noin 20 km. Ohjuksen omamassa oli 8&nbsp;255 kg. W-27 ydinkärjen voimakkuus oli 2.0 megatonnia. Ohjausjärjestelmä oli tutka-avusteinen komento-ohjaus. Kantama oli lyhyt, vain noin 100 mailia eli 160 km. Teoriassa pommikoneiden miehistöt olisivat voineet joutua itse vaaraan, niin sanotussa tositilanteessa näistä syistä (lyhyt kantama, suuri räjähdysvoima, potkuriturbiinikoneiden B-36 ja B-50 suhteellinen hitaus) johtuen.

Ohjustyypin kehittely aloitettiin niinkin varhain kuin vuonna 1946. Tuotanto alkoi vuonna 1952. Ensilaukaisu tapahtui vasta vuoden 1953 lokakuussa.  Asetyyppinä Rascal oli käytössä erittäin lyhyen aikaa, sillä se poistettiin käytöstä jo vuonna 1958. Muiden aseiden ohella, AGM-28 Hound Dog korvasi tämän siinä, missä kuin myös GAM-87 Skyboltin.

Bell GAM-63 Rascal-ohjuksia valmistettiin 133 kappaletta. Näistä laukaistiin White Sandsin rakettikoealueella 47 kappaletta.

## Lähteet
**IL Historia - Atomipommi*. Alma Media Suomi Oy, Helsinki, 2015. s.20.
*https://www.nationalmuseum.af.mil/Visit/Museum-Exhibits/Fact-Sheets/Display/Article/195737/bell-xgam-63-rascal/
*http://www.designation-systems.net/dusrm/app1/gam-63.html
*https://fas.org/nuke/guide/usa/bomber/gam-63.htm

### Viitteet
Salomon von Rajalin

**Salomon Maurits von Rajalin** (25. elokuuta 1757 Karlskrona, Ruotsi – 23. syyskuuta 1825 Tukholma, Ruotsi) oli Ruotsin merivoimien amiraali.

## Ura
Von Rajalin syntyi Karlskronassa Ruotsissa. Hänen vanhempansa olivat Blekingen läänin maaherra Johan von Rajalin ja tämän vaimo Barbara Eleonora von Gertten. Hänen isoisänsä oli suomalaissyntyinen amiraali Thomas von Rajalin. 

Von Rajalin ylennettiin 16-vuotiaana saaristolaivaston vänrikiksi ja hän palveli vuosina 1780–1782 Ranskan merivoimissa. Palattuaan Ruotsiin hän nousi sotilasarvoissa nopeasti ja hänet nimitettiin silloisen Karibiassa sijainneen Ruotsin Saint-Barthélemyn siirtomaan ensimmäiseksi kuvernööriksi. Von Rajalin purjehti paikalle *Sprengtporten*-fregatilla, jonka kotisatama oli Viapori. Hän oli vuosina 1788–1790 kestäneen Kustaa III:n sodan aikana saaristolaivaston komentajana ja loisti erityisesti Porkkalanniemessä 26. elokuuta 1789. 

Rauhansopimuksen jälkeen vuonna 1791 von Rajalinista tuli kontra-amiraali. Vuonna 1799 hänestä tuli vara-amiraali. Suomen sodan aikana vuonna 1808 hänet komennettiin saaristolaivastoon, mutta hän erosi virasta saman vuoden lokakuussa. 

## Yksityiselämä
Von Rajalin meni naimisiin 10. marraskuuta 1787 Karlskronassa Fredrika Lovisa Jägerskiöldin kanssa, joka oli vara-amiraali Christer Ludvig Jägerskiöldin ja hänen vaimonsa Anna Fredrika Grubben tytär. Von Rajalin kuoli 23. syyskuuta 1825 Tukholmassa. 

## Lähteet

## Aiheesta muualla
Ruotsin Inkeri

**Ruotsin Inkeri** () tarkoittaa Inkeriä osana Ruotsia, aluksi vuosina 1583–1595 ja uudelleen vuosina 1617–1721, jolloin alue luovutettiin Venäjän keisarikunnalle Uudenkaupungin rauhassa. 

## Historia
Inkeri tuli osaksi Ruotsia 1580-luvulla, mutta luovutettiin Venäjälle Täyssinän rauhassa vuonna 1595. 

Moskovan Venäjä luovutti Inkerin takaisin Ruotsille yhdessä Käkisalmen läänin kanssa Stolbovan rauhassa vuonna 1617. Se koostui Nevajoen alueesta Suomenlahden, Narvanjoen, Peipsijärven ja Laatokan välissä. 

Inkeri oli harvakseltaan asuttu. Vuonna 1664 sen väkiluku oli 15&nbsp;000. Ruotsi yritti käännyttää alueen luterilaiseksi, mutta Inkerin ortodoksiväestö kieltäytyi käymästä luterilaisessa jumalanpalveluksessa. Luterilaisuuteen kääntyneille luvattiin rahaa ja veronalennuksia. 

Nevanlinnasta tuli Inkerin kaupankäynnin keskus ja siitä tehtiin myös hallinnollinen keskus. Vuoden 1656 Venäjän hyökkäys vahingoitti kaupunkia pahasti, ja hallinnollinen keskus siirrettiin Narvaan, Ruotsin Viroon. 

1700-luvun alussa Venäjä valloitti Inkerin uudelleen itselleen suuressa Pohjan sodassa, kun alue oli ollut osa Ruotsia vuosisadan. Venäjä perusti Pietarin kaupungin entisen Ruotsin Nevanlinnan kaupungin paikalle.

## Lähteet
Ruotsin Wismar

**Ruotsin Wismar** () tarkoittaa Wismaria, joka oli osa Ruotsia vuosina 1648–1903 ja käsitti suunnilleen nykyisen Wismarin kaupungin alueen. Ruotsin hallinto Wismarissa päättyi käytännössä jo vuonna 1803, kun Ruotsi panttasi kaupungin Mecklenburgille sadan vuoden takaisinlunastusoikeudella. Entinen hansakaupunki sijaitsee nykypäivän Saksan rannikolla Itämerellä. 

## Lähteet
Riccardo Morandi

** Riccardo Morandi** (1. syyskuuta 1902 Rooma, Italia – 25. joulukuuta 1989 Rooma, Italia) oli tunnettu italialainen siltasuunnittelija. Hän suunnitteli muun muassa Polceveran maasillan, jota kutsutaan hänen mukaansa myös Morandi-sillaksi.

Morandi valmistui vuonna 1927 Scuola di Applicazione per Ingegneristä. Hän toimi 1927–1930 Calabren maanjäristysvyöhykkeellä ja viimeisteli koulutuksensa. Hän suunnitteli kirkkoja. Hän palasi 1931 Roomaan ja perusti Studio Morandin. Vuosina 1933–1939 hän suunnitteli salit roomalaisiin Augustus- ja Giulio Cesare&nbsp;-elokuvateattereihin. Hän patentoi 1949 Sistema Morandin. Hän oli 1959–1969 Firenzen yliopiston arkkitehtuurin tiedekunnan sillanrakennuksen muotoilun ja rakenteen professorina ja sen jälkeen 1969–1972 sillanrakennuksen professorina Roomassa.

## Suunnitelmia
;Muotoiluja
* Alitalia Boeing 747 -hangaari
* Amerigo Vespucci -silta
* Ansa della Magliana -silta
* Capograssi-silta
* Carpineto-silta
* DC 9 -hangaari
* Fausto Bisantis -silta
* Favazzina-viadukti
* Kenraali Rafael Urdanetan silta
* Morandi-silta
* Kinnaird-silta
* Lussia-silta
* Paul Sauer -silta
* Polcevera-viadukti
* Ponte sul Lago di Paola
* Puente de la Unidad Nacional
* Puente Libertador General San Martín
* Pumarejo-silta
* Rio Tuy -silta
* San Niccoló -silta
* Nueva República -viadukti
* Wadi Kuf -silta

;Suunnittelutöitä
* Elokuvateatteri Bologna
* Elokuvateatteri Giulio Cesare
* Cinematografo Alcyone
* Cinematografo Augustus
* Cinematografo Maestoso
* FATAn toimitalo
* Fiumicinon lentoterminali
* Mercato Coperto Metronio
* Santuario della Madonna delle Lacrime
* Titular Church of Santa Maria Madre del Redentore a Tor Bella Monacan kirkko

## Lähteet
Tanssii tähtien kanssa (11. tuotantokausi)

**[[Tanssii tähtien kanssa]]** -ohjelman yhdestoista tuotantokausi esitettiin MTV3-kanavalla syksyllä 2018. Sarjassa julkisuuden henkilöt opettelivat tansseja ammattilaistanssijoiden opastuksella. Ohjelma perustuu formaattiin *[[Dancing with the Stars]]*.

Tuotantokausi alkoi esittelyjaksolla sunnuntaina 16. syyskuuta 2018 ja ensimmäinen suora lähetys nähtiin 23. syyskuuta 2018.  Kauden aikana esitettiin yhteistyössä Roosa nauha -kampanjan kanssa hyväntekeväisyyslähetys keskiviikkona 31. lokakuuta 2018.

Ohjelman juontajina jatkoivat Vappu Pimiä ja Mikko Leppilampi, kausi oli molemmille jo seitsemäs. Tuija Pehkonen juonsi edellisen kauden tapaan *[[Tuija tähtien kanssa]]* -oheistuotantoa, jossa hän tällä kaudella seurasi katsojien valitseman kilpailijan arkea. Tuomariston muodosti tällä kertaa kolme tuomaria, kun puheenjohtajana toimivan Jukka Haapalaisen rinnalla jatkavat Helena Ahti-Hallberg ja Jorma Uotinen. Ohjelman musiikista vastasi aiempien kausien tapaan orkesteri Sami Pitkämön johdolla, solisteinaan Pitkämö ja Johanna Försti.

Kauden voitti nyrkkeilijä Edis Tatli parinaan Katri Mäkinen.

## Kilpailijat
::*Katso myös: [[Luettelo televisiosarjan Tanssii tähtien kanssa kilpailijoista]]


== Lähetykset ==


== Pistetaulukko ==
:<span style="color: green;">*'Vihreä**</span> luku tarkoittaa viikon parasta pistemäärää.
:<span style="color: red;">**Punainen**</span> luku tarkoittaa viikon huonointa pistemäärää. 
**Taustavärit''':
: (pudonnut pari)
: (kilpailun voittajat) 
: (kilpailun 2. sija)
: (kilpailun 3. sija)

## Tanssitaulukko

## Viikottaiset pisteet
Parin saamat pisteet kultakin tuomarilta on ilmoitettu suluissa järjestyksessä Jukka Haapalainen, Helena Ahti-Hallberg, Jorma Uotinen.

### Ensimmäinen suora lähetys

### Toinen suora lähetys

### Kolmas suora lähetys

### Neljäs suora lähetys

### Viides suora lähetys

### Kuudes suora lähetys
Jaksossa tähtioppilaat tanssivat vieraan tanssiopettajan kanssa eikä yksikään pari pudonnut.

### Seitsemäs suora lähetys

### Kahdeksas suora lähetys

### Yhdeksäs suora lähetys

### Kymmenes suora lähetys

## Lähteet

## Aiheesta muualla
* Tanssii Tähtien Kanssa MTV Katsomo
* Tanssii Tähtien Kanssa  C More
* Tanssii Tähtien Kanssa Instagram
* Tanssii Tähtien Kanssa TikTok
* Tanssii Tähtien Kanssa X
* Tanssikupla MTV Katsomo
When in Rome (albumi)

**When in Rome** on brittiläisen yhtyeen When in Romen esikoisalbumi, jonka Virgin Records julkaisi vuonna 1988. 

*When in Rome* sisältää kappaleen ”The Promise”, joka oli yhtyeen suurin hitti. Albumi sijoittui Billboard 200 -albumilistan sijalle 84. 

## Kappaleet
Kaikki kappaleet säv. When in Rome (Clive Farrington, Michael Floreale, Andrew Mann).
#The Promise – 3.40 	
#Heaven Knows – 3.56 	
#Something Going On – 3.35 	
#I Can’t Stop – 3.44 	
#If Only – 4.08 	
#Sight of Your Tears – 3.34 	
#Wide, Wide Sea – 4.05 	
#Child’s Play – 4.00 	
#Total Devotion – 3.05 	
#Everything – 4.00

Britannian CD-julkaisu sisältää myös kappaleen ”Big City” kuudentena kappaleena ja kappaleen ”Whatever the Weather” yhdentenätoista kappaleena.

## Lähteet
Vargas & Lagola

**Vargas & Lagola** on vuonna 2017 perustettu ruotsalainen yhtye. Yhtyeen jäsenet ovat ruotsalaiset Vincent Pontare (Vargas) ja Salem Al Fakir (Lagola).

Yhtye julkaisi ensimmäisen kappaleensa "Rolling Stone" vuonna 2017. He ovat kirjoittaneet useita kappaleita mm. Aviciille, Axwell Ʌ Ingrossolle, David Guettalle ja Madonnalle.

## Diskografia
### Albumit
* The Butterfly Effect  (2020)
*Mount Alda (2021)

### Singlet
* *Rolling Stone* (2017)
* *Dolores (The Awakening)* (2017)
* *As Long A I Have To* (2017)
* *Sun is Shining (Band of God)* (2017)
* *More Than You Know* (feat. Agnes) (2017)
* *Roads* (2018)
* *Selfish* (2019)
* *Shores* (Seinabo Seyn kanssa) (2019)
* *Since 99* (2019)
* *Forgot to Be Your Lover* (2019)
* *Somebody That Understands Me* (feat. Ludwig Göransson) (2020)
* *Hurts to Be Hurt* (2020)
* *Always* (2020)

#### Vierailevana artistina
* *Friend of Mine* (Avicii feat. Vargas & Lagola) (2017)
* *Lev nu dö sen* (Petter feat. Vargas & Lagola) (2018)
* *Peace of Mind* (Avicii feat. Vargas & Lagola) (2019)
* *Tough Love* (Avicii feat. Agnes, Vargas & Lagola) (2019)
* *Excuse Me Mr. Sir* (Avicii feat. Vargas & Lagola) (2019)
Ramberg–Bäcklund-reaktio

**Ramberg–Bäcklund-reaktio** on kemiallinen reaktio, jossa halogeenisulfonista muodostuu voimakkaan emäksen vaikutuksesta alkeeni. Reaktion raportoivat ensimmäisen kerran Ludwig Ramberg ja Birger Bäcklund vuonna 1940.

## Reagenssit ja mekanismi
Ramberg–Bäcklund-reaktio tapahtuu sulfoneille, joiden rakenteessa on sulfoniryhmään viereisessä hiilessä eli α-asemassa sitoutuneena halogeeniatomi. Reaktiivisin halogeeni on jodi ja myös bromi- ja kloorisulfonit reagoivat. Emäksenä käytetään voimakkaista emäksiä kuten hydroksideja tai alkoksideja. Ramberg–Bäcklund-reaktion mekanismin ensimmäisessä vaiheessa emäs ottaa vastaan protonin hiiliatomilta, jolloin muodostuu karbanioni. Nukleofiilinen karbanioni reagoi molekyylinsisäisellä nukleofiilisella substituutiolla. Tässä reaktiossa muodostuu rengasrakenteinen episulfoni. Tämä episulfoni ei kuitenkaan ole pysyvä vaan hajoaa ekstruusioreaktiolla rikkidioksidiksi ja alkeeniksi. Reaktiomekanismin paikaansapitävyyden todisteena on muun muassa se, että eräissä tapauksissa välivaiheena muodostuva episulfoni on pystytty eristämään. Ramberg–Bäcklund-reaktioissa muodostuu useimmiten alkeenien E- ja Z-isomeerien seos. Käytettäessä emästen vesiliuoksia vallitseva tuote on usein Z-isomeeri ja aproottisissa orgaanisissa liuottimissa E-isomeeri.
:

## Lähteet
Young Sheldon

**Young Sheldon** on televisioyhtiö CBS:n esittämä yhdysvaltalainen tilannekomediasarja. Se on spin-off *[[Rillit huurussa]]* -komediasarjalle. Sarjassa seurataan *Rillit huurussa* -sarjan päähenkilön Sheldon Cooperin lapsuutta. Sen päärooleissa ovat Iain Armitage, Zoe Perry, Lance Barber, Montana Jordan, Raegan Revord, Jim Parsons ja Annie Potts.

## Näyttelijät

## Lähteet

## Aiheesta muualla
* Virallinen sivusto 
*
Boardface

__NOTOC__

**Boardface** on belgialais-australialaisen muusikko ja tuottaja Gotyen esikoisalbumi, jonka julkaisi Creative Vibes 15. helmikuuta 2003.

## Kappaleet
#
#
#
#
#
#
#
#
#
#
#
#

## Lähteet
Rajalin

**Rajalin** voi viitata seuraaviin:
* von Rajalin, Huittisten Raijalan kylästä lähtöisin ollut ruotsalainen aatelissuku. Suvun jäseniä:
**Thomas Rajalenius (n. 1610–1688), kirkkoherra
**Thomas von Rajalin (1673–1741), Ruotsin merivoimien amiraali
**Johan von Rajalin (1715–1786), Ruotsin merivoimien vara-amiraali, Blekingen läänin maaherra
**Salomon von Rajalin (1757–1825), Ruotsin merivoimien amiraali
* Alexander Rajalin (1888–1941), suomalainen opettaja, kansankorkeakoulun rehtori ja toimittaja
* Börje Bernhard Rajalin, (s. 1933), suomalainen hopeaseppä
* Kukka-Maaria Rajalin, o.s. Ahonen (s. 1976), suomalainen laulaja.
Delete

**Delete Finland Oy**  on suomalainen puhdistuspalveluita tarjoava yritys.

Delete on osa Remondis-konsernia, joka on perheyhtiö ja yksi maailman suurimmista kierrätys-, palvelu- ja vesiyhtiöistä. Remondis Maintenance & Services toimii yhteisenä palveluyrityksenä ja tukee sisäisillä palveluilla Deleten liiketoimintaa. 

## Historia
Delete sai alkunsa vuonna 2010, kun Toivonen Yhtiöt Oy ja Tehoc Oy yhdistyivät. Elokuuhun 2013 asti Delete oli pääomasijoitusyhtiö Intera Partnersin omistuksessa. Yhtiö kertoi elokuussa 2018 harkitsevansa listautumista Helsingin pörssiin. Yhtiö kertoi toukokuussa 2019 jatkavansa pörssilistautumisen selvittämistä.

Vuonna 2015 Delete osti ruotsalaisen teollisuussaneerausyhtiö Miljö & Industriteknik AB:n. Suomalaisten teollisuuspuhdistus- ja viemäripalvelualan yritysten suuret hankinnat tehtiin vuoden 2017 loppupuolella, jolloin hankittiin Uudenmaan Erikoispuhdistus Oy, T&K Karppanen Oy ja Kaivopumppu M Kulmala Oy sekä sen tytäryhtiöt Tekno Puhto Oy ja Sertech Oy. Lokakuussa 2018 Delete ilmoitti ostavansa Waterjet Stockholmin ja W-techin European Hydro Demolitionilta. Kesäkuussa 2018 Delete osti samalta yritykseltä Waterjet Karlstadin. Konserni on ostanut vuodesta 2011 alkaen yli 35 yritystä, jotka toimivat teollisuuspuhdistus- ja purkualoilla.

Lokakuussa 2020 Kauppalehti uutisoi, että Delete on vaikeuksissa suuren velkamäärän takia. Yhtiö oli velkaantunut yritysostojen takia, ja sen omavaraisuusaste oli pudonnut kriisiyhtiön tasolle, 11,7 prosenttiin. Yhtiö pyrki selviämään rahoitusvaikeuksista myymällä liiketoimintojaan ja pyytämällä pidennystä lainojensa maksuaikaan. Ruotsin tappiollinen purkupalvelut-liiketoiminta myytiin maaliskuussa 2020. Yhtiö korosti, että sen liiketoiminta tuottaa positiivista rahavirtaa.

Joulukuussa 2020 Delete ilmoitti myyvänsä purkupalveluita tarjoavan Delete Demolition Oy:n Lotus Maskin & Transport AB:lle.

Kesäkuussa 2022 Remeo Oy ilmoitti Delete Ympäristöpalvelut Oy:n koko osakekannan ostosta.

Remondis Maintenance & Services International GmbH:n tekemä Deleten osto vahvistettiin 29. marraskuuta 2023 ja se kattaa Delete Group Oyj:n koko osakekannan.

## Lähteet

## Aiheesta muualla
* Delete Finland
Canva

**Canva** on graafiseen suunnitteluun tarkoitettu verkkosivusto, joka on perustettu vuonna 2013. Canvassa on tarjolla yli miljoona kuvaa ja erilaisia grafiikoita ja fontteja. Canvaa käyttävät niin amatöörit kuin graafisen alan ammattilaisetkin. Canvan työkaluja voidaan käyttää niin verkko- kuin printtisisältöjenkin tuottamiseen.

## Historia
Australialainen Melanie Perkins perusti Canva-yrityksen 1. tammikuuta 2013 yhdessä kahden muun perustajan kanssa. Hänen aiemmin perustamansa Fusion Books on Australian suurin vuosikirjojen kustantaja. Ensimmäisenä vuonna Canvalla oli yli 750 000 käyttäjää. Huhtikuussa 2014 sosiaalinen median asiantuntija Guy Kawasaki liittyi yhtiöön palvelun puolestapuhujaksi.  Vuonna 2015 lanseerattiin Canva for Work, joka helpotti yritysten markkinointisisältöjen luomista Canvan avulla.

Tilikautena 2016-17 Canvan liikevaihto kasvoi 6,8 miljoonasta Australian dollarista 23,5 miljoonaan tappioiden ollessa 3,3 miljoonaa. Vuonna 2017 yhtiöstä tuli kannattava ja sillä oli 294 000 maksavaa asiakasta. Vuonna 2018 yritys työllisti 200 ihmistä ja sillä oli toimistot Australiassa ja San Franciscossa. Tammikuussa 2018 Perkins ilmoitti, että yhtiö oli kerännyt 40 miljoonaa dollaria, sijoittajina toimivat Sequoia Capital, Blackbird Ventures ja Felicis Ventures. Canvan markkina-arvoksi arvioitiin 1 miljardi dollaria.

Kesäkuussa 2018 Canva ilmoitti aloittaneensa yhteistyön Dropboxin kanssa. Canvan sisältöjä integroitiin osaksi Dropboxia.

## Lähteet

## Aiheesta muualla
* Virallinen sivusto.
Belial

**Belial** tai **Beliar** ("epäpyhä" tai "arvoton") on demoni, paha henki ja pimeyden prinssi, joka mainitaan Raamatussa. Vanhassa testamentissa pahoja ja syntisiä miehiä kutsutaan Belialin miehiksi. Joissakin Raamatun kohdissa nimi Belial viittaa Saatanaan.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
M/S Kimalle

**M/S Kimalle** on 23,7 metriä pitkä, ja 4,2 metriä leveä matkustaja-alus. Kimalle on rakennettu vuonna 1946. Ravintolalaivana toiminut alus upposi osittain Tampereen Ratinassa kesäkuussa 2018..

Norjassa rakennetun aluksen alkuperäinen nimi oli *Myrvold*. Suomeen sen osti Vuoksenniska oy yhteysveneekseen Jussarö kaivokselle. Sittemmin alus palveli vesibussina ensin Helsingissä, sitten Turussa ja lopulta Lahdessa niminään *Terhi 2* ja *Wenla*.

## Lähteet
Luettelo Orkneysaarten saarista

Tämä on **luettelo [[Orkneysaaret|Orkneysaarten]] saarista**. Saarista on lueteltu ainoastaan asutut tai pinta-alaltaan yli 0,15&nbsp;km2 olevat.

## Lähteet
Hov (Färsaaret)

**Hov** (IPA: , ) on kylä Färsaarilla. Se sijaitsee eteläisimmällä saarella Suðuroylla. Hov on **Hov’n kunnan** ainoa kylä ja sijaitsee saaren itärannalla Hovsfjørðurin vuonon rannalla, jossa on 1,7 hehtaarin kokoinen Hovshólmurin saari. Hov on Färsaarten vanhimpia kyliä, ja se mainitaan Färsaarelaisten saagassa. Saaga kertoo  viikinkipäällikkö Havgrímurista, joka asui Hov’ssa 900-luvulla. Hän palveli pakanajumalia (esikristillisiä) gudahovissa, josta paikkakunnan nimikin johtuu. Vuoden 2015 väestönlaskennassa Hov’ssa oli 110 asukasta..

Vuodesta 2007 kylässä on ollut tunneli Hovstunnilin, joka yhdistää Hov’n ja Øravíkin, mutta sitä kautta pääsee myös sekä pohjoiseen että etelään. Aiemmin pääsi autolla vain vuorten yli, ja talvella se oli hankalaa. Tunnelin ansiosta matka Tvøroyriista Váguriin kestää vain 15 minuuttia. Tunneli on 2,5 kilometriä pitkä.

## Maantiede

Hov’n länsipuolella on Foldarafossurin vesiputous, joka on osa Hovsájokea. Hovsá virtaa Vatnsnesista ja laskee mereen Porkeriin ja Hov’n kylän välissä. Foldarafossur on suosittu kuvauskohde, ja se oli Färsaarten postimerkin aihe vuonna 1999. Heti kylän eteläpuolella on Foldarsskarðin sola.

## Historia
Hov’ssa on ollut satama jo viikinkiaikana. Nykyinen satama on rakennettu vuosina 1935–1940 ja korjattu 1960-luvulla ja se on hyvin tärkeä kylän kannalta. Hov’n kirkko on perinteinen mustaksi maalattu puukirkko, joka oli alun perin  Vágurissa, mutta siirrettiin Hov’hon 1943, jolloin Váguriin rakennettiin uusi. Kalanjalostusteollisuus on Hov’n tärkein elinkeino.

## Väkiluvun kehitys
Lähde

## Lähteet

## Aiheesta muualla
Jarkko Miettinen

**Jarkko Miettinen** (s. 19. joulukuuta 1983) on suomalainen näyttelijä. Hän on valmistunut teatteritaiteen maisteriksi teatterikorkeakoulusta vuonna 2008.

Miettinen on näytellyt Kuopion kaupunginteatterissa (2000–2003), Lappeenrannan kaupunginteatterissa (2005–2006), Helsingin Kaupunginteatterissa (2011–2013) sekä vuodesta 2008 alkaen useissa eri rooleissa Lahden kaupunginteatterissa. Miettisen ensimmäinen pitkäkestoinen televisiosarjarooli on *[[Salatut elämät]]* -saippuasarjassa hänen esittämänsä lakimies Noel Axelsson, jonka ensiesiintyminen sarjassa oli loppuvuodesta 2018.

Miettinen on työskennellyt myös radiojuontajana lahtelaisessa paikallisradiossa Radio Voimassa.

Miettinen on käynyt musiikkilukion ja soittanut 13-vuotiaasta asti rumpuja. Hän on naimisissa ja neljän lapsen isä. Lapsista kaksi on tyttöjä ja kaksi poikia. Kaksi lapsista on aikuisia ja kaksi kouluikäisiä (vuonna 2023).

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla
* 
* 
* Jarkko Miettinen suomalaisen teatterin Ilona-tietopankissa
* Jarkko Miettinen Näyttelijäliitossa 
* Jarkko Miettisen esittely Lahden kaupunginteatterin sivuilla
Attention (Charlie Puthin kappale)

**Attention** on yhdysvaltalaislaulaja Charlie Puthin kappale. Jacob Kasherin ja itse Puthin sanoittaman kappaleen julkaisi Atlantic Records artistin toisen, Voicenotes-studioalbumin ensimmäisenä singlenä 21. huhtikuuta 2017. "Attention" pop rock-kappale, jossa on elementtejä 1980-luvun pehmeänsävyisestä soul ja funkmusiikista. Kappaleesta nousi kaupallinen menestys saavutettuaan singlelistan ensimmäisen sijan Israelissa, Latviassa ja Venäjällä, jonka lisäksi se pääsi kymmenen parhaan joukkoon Australiassa, Belgiassa, Espanjassa, Etelä-Koreassa, Filippiineillä, Britanniassa, Italiassa, Kanadassa, Kroatiassa, Libanonissa, Malesiassa, Puolassa, Ranskassa, Romaniassa, Saksassa, Slovakiassa, Sveitsissä, Unkarissa, Uudessa-Seelannissa ja Yhdysvalloissa. Kappaleelle toteutettu Emil Navan ohjaama musiikkivideo julkaistiin 24. huhtikuuta 2017.

## Lähteet
Suunnistuksen maailmanmestaruuskilpailut 1981

**Suunnistuksen maailmanmestaruuskilpailut 1981** pidettiin 4.–6. syyskuuta 1981 Sveitsin Thunissa. Kyseessä olivat lajin yhdeksännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.

## Miesten henkilökohtainen kilpailu

Matkan pituus 14,1 km.

## Naisten henkilökohtainen kilpailu

Matkan pituus 8,7 km.

## Miesten viesti

## Naisten viesti

## Mitalitaulukko

## Lähteet
*
Done for Me

**Done for Me** on yhdysvaltalaislaulaja Charlie Puthin kappale, jolla vierailee myös yhdysvaltalaislaulaja Kehlani. Kappaleen ovat sanoittaneet Kehlani, Jacob Kasher, John Ryan sekä kappaleen tuottajana toiminut Puth. Sen julkaisi Atlantic Records Puthin toisen, Voicenotes-studioalbumin kolmantena singlenä 15. maaliskuuta 2018. Kappaleelle on toteutettu myös virallinen musiikkivideo, joka julkaistiin videopalvelu YouTubessa 21. huhtikuuta 2018.

## Lähteet
Kehlani

**Kehlani Ashley Parrish** (tunnetaan paremmin nimellä **Kehlani** s. 24. huhtikuuta 1995 Oakland, Kalifornia, Yhdysvallat) on yhdysvaltalainen laulaja, lauluntekijä ja tanssija, jolla on levytyssopimus Atlantic Recordsin kanssa. Kehlani on kotoisin Kalifornian Oaklandistä, jossa hän keräsi alkusuosiota Poplyfe-nimisen teiniyhtyeen jäsenenä.

Vuonna 2014 hän julkaisi ensimmäisen kaupallisen mixtapen nimeltään *Cloud 19*. Kyseinen mixtape listattiin aikakauslehti Complexin "50 Best Albums of 2014"-listalle. Vuonna 2015 Kehlani julkaisi toisen kaupallisen mixtapen nimeltään *[[You Should Be Here]]*. Kyseinen mixtape pääsi puolestaan Yhdysvaltain Billboard R&B/Hip-Hop Albums-listan sijalle viisi, edeltäen hänen loppuunmyytyä Yhdysvaltain kiertuetta. Vuonna 2016 Kehlani sai ehdokkuuden Grammylle kategoriassa "Paras urbaanin musiikin albumi" mixtapelle *You Should Be Here*. Kehlani julkaisi hänen ensimmäisen virallisen studioalbuminsa nimeltään *[[SweetSexySavage]]* 27. tammikuuta 2017. Hänen toinen studioalbuminsa *[[It Was Good Until It Wasn’t]]* julkaistiin 8. toukokuuta 2020.

Kehlanin isänpuoleiset sukujuuret ovat afroamerikkalaiset, ja äidinpuoleiset enimmäkseen eurooppalaiset, mukaan lukien espanjalaiset, ja lisäksi meksikolais-filippiiniläis-alkuperäisamerikkalaiset.

## Diskografia

### Studioalbumit
* *[[SweetSexySavage]]* (2017)
* *[[It Was Good Until It Wasn’t]]* (2020)

### Mixtapet
* *Cloud 19* (2014)
* *You Should Be Here* (2015)

## Lähteet
Mo Bounce

**Mo Bounce** on australialaisräppäri Iggy Azalean kappale. Sen julkaisi Def Jam Recordings 23. maaliskuuta 2017 ja se koki ensisoittonsa Zane Lowen Beats 1 radio-ohjelmassa. Kappaleen tuottivat The Stereotypes ja Far East Movement.

Kappaletta mainostettiin lukuisien teaserikuvien muodossa pitkin maaliskuun 2017 alkupuoliskoa hänen sosiaalisten medioiden verkostossa, joidenkin tiedostojen ollessa GIF-tiedostoja. Kappale julkaistiin alun perin hänen senhetkisen tulevan studioalbumin toisena singlenä, joka ehdittiin nimetä vielä nimelle *Digital Distortion* ennen albumin julkaisun perumista.

## Lähteet
Nukkevaimo

**Nukkevaimo** (*Baby Doll*) on Elia Kazanin ohjaama yhdysvaltalainen draamaelokuva vuodelta 1956. Sen on virallisesti käsikirjoittanut Tennessee Williams oman näytelmänsä *27 Wagons Full of Cotton* pohjalta, mutta ohjaaja Kazan on sanonut kirjoittaneensa siitä valtaosan itse Williamsin oltua sitoutunut elokuvahankkeeseen vain löyhästi. Kazan itse luonnehti elokuvaa mustaksi komediaksi. Se kertoo kahden kilpailevan puuvillanjalostajan taisteluista liike- ja naisasioissaan, ja kolmiodraaman pääosia esittävät Karl Malden, Carroll Baker ja Eli Wallach. Elokuva aiheutti suurta kohua seksuaalisuuden suorasukaisella käsittelyllään.

## Juoni
Archie Lee Meigham (Malden) on velkaantunut ja alkoholisoitunut puuvillanpuhdistamon omistaja Yhdysvaltojen Mississippin osavaltiossa. Hänen teini-ikäinen vaimonsa Baby Doll (Baker) uhkaa jättää hänet ja muuttaa kaupunkiin. Kilpailevan yrittäjän Silva Vacarron (Wallach) tehtaalla syttyy tulipalo, josta hän epäilee Meighamia. Tilanteen kehittyessä hänestä tulee myös Baby Dollin uusi ihastus.

## Vastaanotto
Brittiläinen *[[The Times]]* sanoi tuoreeltaan *Nukkevaimon* olevan ”mahdollisesti likaisin amerikkalainen teatterielokuva, jota on koskaan laillisesti esitetty”. Elokuva teki Carroll Bakeristä aikansa seksisymbolin ja vei Hollywoodin elokuvakerrontaa rohkeampaan suuntaan. 

*Nukkevaimo* tuotti neljä Oscar-ehdokkuutta, muun muassa parhaan naispääosan sarjassa Carrol Bakerille. Kazan sai ohjauksestaan uransa kolmannen parhaan ohjauksen Golden Globe -palkinnon.

*Helsingin Sanomien* Mikael Fränti luonnehti *Nukkevaimoa* vuonna 1994 aistillisen hämmentäväksi alistamisen, rappion ja tuhon kuvaukseksi ja sanoi Kazanin ohjaustyötä täydelliseksi.

*[[The New York Times]]in* kriitikot valitsivat *Nukkevaimon* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Savior

**Savior** on australialaisräppäri Iggy Azalean kappale, jolla vierailee myös yhdysvaltalaisräppäri Quavo. Kappaleen ovat sanoittaneet Azalea, Quavo, Verse Simmonds, Akil King, Myjah Veira, Kyle Owens, Ian Devaney, Lisa Stansfield, Andy Morris, Cirkut ja Dr. Luke. Kappaleen tuotannosta vastasivat puolestaan Cirkut, Manhun Glow ja Luke. Kappaleen julkaisi Island Records singlenä 2. helmikuuta 2018. Kappale sisältää interpolaation Lisa Stansfieldin vuonna 1989 julkaistusta kappaleesta "All Around the World".

## Lähteet
Southaven

**Southaven** on kaupunki DeSoton piirikunnassa, Mississippin osavaltiossa, Yhdysvalloissa. Kaupungin väkiluku oli vuoden  väestönlaskennassa 48 982. Kaupungin pormestarina toimii nykyisin republikaanisen puoleen Darren Musselwhite.

## Kuvia kaupungista

Tiedosto:Southaven MS City Hall.JPG|Southavenin kaupungintalo.
Tiedosto:Southaven Towne Center Mall.JPG|Southaven Towne Center -kauppakeskus.
Tiedosto:Central Park Southaven MS 2013-10-21 008.jpg|Keskuspuisto.


## Lähteet
How Long

**How Long** on yhdysvaltalaislaulaja Charlie Puthin kappale. Kappaleen ovat sanoittaneet Jacob Kasher, DJ Frank E ja Puth. Sen julkaisi Atlantic Records artistin toisen, Voicenotes-studioalbumin toisena singlenä 5. lokakuuta 2017. Kaupallisesti kappaleesta tuli kohtalainen menestys päästyään singlelistalla kymmenen parhaan joukkoon Belgiassa (Vallonia), Filippiineillä, Britanniassa, Israelissa, Libanonissa, Malesiassa ja Skotlannissa. Sen lisäksi kappale pääsi kahdenkymmenen parhaan joukkoon Alankomaissa, Australiassa, Belgiassa (Flanderi), Espanjassa, Irlannissa, Slovakiassa, Tanskassa ja Uudessa-Seelannissa. Yhdysvaltain Billboard Hot 100-listalla kappaleen korkein sijoitus oli listasija 21.

## Lähteet
Luettelo Shetlandinsaarten saarista

Tämä on **Luettelo [[Shetlandinsaaret|Shetlandinsaarten]] saarista**. Shetlannin saaristoon kuuluu noin 300 saarta ja luotoa, joista 16 on asutettuja. Mainlandin lisäksi suuria saaria ovat Unst, Yell ja Fetlar.

## Lähteet
Defender of the Crown

**Defender of the Crown** on Cinemawaren kehittämä ja Kellyn Beckin suunnittelema strategiapeli, jossa tehtävänä on valloittaa Britannia. Peli oli ensimmäinen Cinemawaren kehittämä videopeli. Se julkaistiin ensin Commodore Amigalle vuonna 1986. Vuonna 1987 se käännettiin MS-DOS:lle, Nintendo Entertainment Systemille, Atari ST:lle, ZX Spectrumille, Amstrad CPC:lle, Commodore 64:lle, Macintoshille ja viimein vuonna 1988 Apple IIGS:lle. Peli käännettiin myöhemmin myös Philips CD-i:lle ja vuonna 2002 Game Boy Advancelle.

Defender of the Crown on Wiredin mukaan yksi kymmenestä merkittävimmästä Amiga-pelistä.

## Pelaaminen
Pelissä yhdistyy yksiruutuinen Britanniaa kuvaava karttanäkymä, jossa on hyvin kevyttä resurssistrategiaa ja joukkojen liikuttelua sekä hiirellä ohjattavat alipelit, joissa ammutaan katapultilla linnan muuria hajalle, tunkeudutaan linnaan miekkamiehillä tai yritetään suistaa turnajaisten vastustaja ratsultaan peitsellä.

Peliin panostettiin graafisesti paljon ja se oli ilmestyessään kotitietokoneiden näyttävimpänä pidetty peli. Tuotantoprosessi vei kuitenkin Cinemawaren taloudellisiin vaikeuksiin ja peli julkaistiin Amigalle keskeneräisenä. Amiga-versiosta puuttui muutama muissa versiossa nähtävä osio ja sen läpipeluu onnistui monilta pelaajilta noin tunnissa. Käännösversioiden näyttävyydestä jouduttiin tinkimään paljon, koska vuonna 1986 Amigalla oli tekninen etumatka grafiikassa, mutta peli osoittautui tästä huolimatta suosituksi käännösversioinakin, joissa itse peliin oli ehditty laittaa vähän enemmän sisältöä.

Vuonna 1989 Cinemaware julkaisi samanhenkisen pelin *[[Lords of the Rising Sun]]*, joka sijoittui Japaniin. Samana vuonna Rainbow Arts julkaisi Defender of the Crownin kloonina pidetyn pelin, *[[Joan of Arc (videopeli)|Joan of Arc]]*, joka sijoittui Ranskaan. Toisin kuin Defender of the Crownissa, tuossa pelissä lensi veri.

## Vastaanotto
Peli sai CU Amiga -lehden arvostelussa arvosanaksi 82/100.

## Lähteet

## Aiheesta muualla
* 
* 
*
Nirmala Sitharaman

**Nirmala Sitharaman** (s. 18. elokuuta 1959 Madurai, Tamil Nadu, Intia) on intialainen poliitikko. Hän toimi Intian puolustusministerinä 2017–2019. Vuonna 2019 hänestä tuli talousministeri.

## Opiskelu ja ura
Sitharaman opiskeli Jawaharlal Nehrun yliopistossa. Hän oli töissä PricewaterhouseCoopersilla  ja BBC World Servicessä.

Sitharaman liittyi Intian kansanpuolueeseen (BJP) vuonna 2006. Sittemmin hän toimi sen puhemiehenä. Hän pääsi Intian parlamentin ylähuoneeseen Karnatakan edustajana. Sitharaman on toiminut talous- ja yritysministerinä sekä kauppa- ja teollisuusministerinä. Syyskuussa 2017 hän aloitti puolustusministerinä Modin hallituksessa, jonka jälkeen hän palasi talousministeriksi.

## Lähteet
Pitäjänmäen terveysasema

**Pitäjänmäen terveysasema** on Helsingin Pitäjänmäen kaupunginosan Reimarlan osa-alueella, linnuntietä runsas 500 metriä Pitäjänmäen rautatieasemalta luoteeseen sijaitseva kaupungin sosiaali-, terveys- ja pelastustoimialaan kuuluva terveysasema. 

## Lähteet

## Aiheesta muualla
*Pitäjänmäen terveysasema (hel.fi)
*Pitäjänmäki Health Station  (hel.fi)
*Helsingin terveysasemien yhteystiedot (hel.fi)
Munkkiniemen terveysasema

**Munkkiniemen terveysasema** on Helsingin Munkkiniemen kaupunginosan Vanhan Munkkiniemen osa-alueella, Munkkiniemen palvelukeskuksen vieressä toimiva kaupungin sosiaali-, terveys- ja pelastustoimialaan kuuluva terveysasema. 

Terveysasema ja viereinen palvelukeskus avattiin yleisölle lokakuun 1992 alussa. Kaksikerroksisen terveysasemarakennuksen ja siihen kytkeytyvän palvelukeskuksen ovat suunnitelleet arkkitehdit Käpy ja Simo Paavilainen.

## Lähteet

## Aiheesta muualla
*Helsingin terveysasemien yhteystiedot (hel.fi)
*Munkkiniemen terveysasema (hel.fi)
*Munkkiniemi Health Station  (hel.fi)
Porsche Supercup Unkarin Grand Prix 2009

**Porsche Supercup Unkarin Grand Prix 2009** oli Porsche Supercup -kauden 2009 seitsemäs osakilpailu, joka ajettiin 26. heinäkuuta Hungaroringin moottoriradalla Mogyoródissa Unkarissa.

## Tulokset

## Katso myös
* Unkarin Grand Prix 2009
* GP2 Unkarin Grand Prix 2009

## Lähteet
Porsche Supercup Euroopan Grand Prix 2009

**Porsche Supercup Euroopan Grand Prix 2009** oli Porsche Supercup -kauden 2009 kahdeksas osakilpailu, joka ajettiin 23. elokuuta Valencian katuradalla Espanjassa.

## Tulokset

## Muuta
* Valdeno Briton ensimmäinen kilpailu.

## Katso myös
* Euroopan Grand Prix 2009
* GP2 Euroopan Grand Prix 2009

## Lähteet
Porsche Supercup Abu Dhabin Grand Prix 2011

**Porsche Supercup Abu Dhabin Grand Prix 2011** oli Porsche Supercup -kauden 2011 kymmenes ja viimeinen osakilpailu, joka ajettiin 12.–13. marraskuuta Yas Marinan moottoriradalla Abu Dhabissa.

## Tulokset
### Lauantain kilpailu

### Sunnuntain kilpailu

## Katso myös
* Abu Dhabin Grand Prix 2011
* GP2-finaali 2011

## Lähteet
LiveLeak

**LiveLeak** oli brittiläinen videonjakopalvelu, jonka pääkonttori sijaitsi Lontoossa. Sivusto antoi käyttäjien ladata ja jakaa videoita. LiveLeak perustettiin 31. lokakuuta 2006 Ogrish.com -šokkisivuston miedompana versiona. Sivuston videoiden teemat keskittyivät kuvamateriaaliin tosielämästä, politiikkaan, sotaan ja muihin maailmantapahtumiin. Manchesterilainen Hayden Hewitt on ainoa julkisuudessa esiintyvä LiveLeakin perustaja. Sivusto suljettiin miltei 15 vuoden toiminnan jälkeen keväällä 2021 ja linkki johtaa nykyään Hewittin perustamalle ItemFix -sivustolle, joka toimii samalla periaatteella, mutta ilman šokkisisältöä.

## Lähteet

## Aiheesta muualla
Laakson terveysasema

**Laakson terveysasema** oli Helsingin Laakson kaupunginosassa, Laakson sairaala-alueella toimiva kaupungin sosiaali-, terveys- ja pelastustoimialaan kuuluva terveysasema. Se sijaitsi Laakson sairaalan kaksikerroksisen rakennuksen 4 ensimmäisessä kerroksessa R-sisäänkäynnin takana. 
Laakson terveysasema yhdistettiin helmikuussa 2022 Töölön terveysaseman kanssa uudeksi Kivelän terveysasemaksi, joka toimii Kivelän sairaalan tiloissa.

Rakennus 4 kuului 1970- ja 1980-luvulla rakennettuihin sairaalan lisärakennuksiin, jotka purettiin vuosina 2022–2023, jotta saatiin tilaa alueelle kaavaillulle uudelle, noin 900-paikkaiselle psykiatriselle suursairaalalle.  

## Kuvia

Laakson terveysasema - Helsinki - 2.jpg|Laakso terveysasema sijaitsi rakennuksen ensimmäisessä kerroksessa.
Laakson terveysasema - Helsinki - 3.jpg|Etuvasemmalla Laakson sairaalan rakennuksen 4 P-ovi. Terveysasema sijaitsi rakennuksen taaemmassa osassa (R-ovi).
Laakson terveysaseman purkutöitä 2022 (202249;+G71261).jpg|Purkutöitä elokuussa 2022.


## Lähteet

## Aiheesta muualla

*Helsingin terveysasemien yhteystiedot (hel.fi)
*Palvelukartta: Laakson terveysasema (hel.fi)
*Service Map: Laakso Health Station  (hel.fi)
Varissuon terveysasema

**Varissuon terveysasema** on Turun Varissuon kaupunginosassa toimiva kaupungin terveysasema. Se sijaitsee välittömästi Littoistentien eteläpuolella. Terveysaseman lounaispuolella on Varissuon kirjasto ja länsipuolella Littoistentien ylittävä katettu, liiketiloja sisältävä kävelysilta (osa Varissuon liikekeskusta).  

Vuonna 1983 valmistuneen kaksikerroksisen terveysasemarakennuksen on suunnitellut Arkkitehtitoimisto Pitkänen-Laiho-Raunio. Rakennuksessa tehtiin vuonna 2015 kolmen kuukauden pienoisremontti.

## Katso myös
*LPR-arkkitehdit

## Lähteet

## Aiheesta muualla
*Terveysasemien palvelut (turku.fi)
*Turun alueen yhteispäivystys: Tyks, T-sairaala, Savitehtaankatu 1, Turku (vsshp.fi)
*Varissuon terveysasema palvelee huomenna tai kuukauden päästä (18.3.2009)  (ts.fi)
Vuosisadan rakkaustarina (kappale)

**Vuosisadan rakkaustarina** on Matti Inkisen SIG-yhtyeen vuoden 1982 samannimisellä albumilla julkaistu kappale, joka nousi hitiksi. Kappale sai levyraadissa pisteet 6,6. Se nousi jukeboxien soittolistalla sijalle 5.

## Kertosäe

## Lähteet
Flakaholm

**Flakaholm** on saari Espoon itäsaaristossa. Se sijaitsee noin kaksi kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Flakaholm kuuluu Matinkylään; saaren ja Matinkylän manneralueen välinen etäisyys on puolisentoista kilometriä. Flakaholm on pohjoisin Miessaarta ympäröivistä saarista, joihin kuuluu Pukkisaari, Pyöräsaari, Knekten, Tratten, Långholmen ja Pikku Miessaari.

Flakaholm koostuu neljästä kiinteistöstä. Sen rantaviivan pituus on runsaat 800 metriä, rannat ovat etenkin idässä ja etelässä varsin ruovikoituneita. Miessaari sijaitsee Flakaholmin kaakkoispuolella, saaria erottaa muutaman kymmenen metrin levyinen Flakaholmssundet. Lounaan suunnassa lähin naapurisaari on Pukkisaari; Iso Vasikkasaari sijaitsee vajaan kilometrin Flakaholmista länteen.

Flakaholmin tunnusomaisena piirteenä on kapea ja matala niemi, joka kurottaa koilliseen. Niemi ja sen länsipuoliset lähiluodot muodostavat paikallisesti arvokkaan luontokokonaisuuden, jonka pinta-ala on kuutisentoista hehtaaria. Alue on säilynyt suhteellisen koskemattomana, Flakaholmin niemestä on tavattu muun muassa sangen harvinaista merimaltsaa. Morsinko ja rantaukonnauris ovat myös kuuluneet Flakaholmin kasveihin, mutta niitä ei ole tavattu 1900-luvun puolivälin jälkeen.

Myös Suvisaaristossa on Flakaholm-niminen saari, Bergön Flakaholm. Se sijaitsee viitisen kilometriä Matinkylän Flakaholmista lounaaseen.

## Lähteet

## Aiheesta muualla
*Tiedostopalvelu.maanmittauslaitos.fi
*[Flakaholms Gräsgrund](https://www.espoo.fi/fi-FI/Asuminen_ja_ymparisto/Kaavoitus/Nimisto/Nakokulmia_nimistoon/Matinkyla__Mattby(98097))